**ДО**

**ОБЩИНСКИ СЪВЕТ**

**ГР. АПРИЛЦИ**

**ПРЕДЛОЖЕНИЕ ОТ**

**Д-Р МЛАДЕН ПЕЛОВ**

**КМЕТ НА ОБЩИНА АПРИЛЦИ**

**Относно: Определяне позицията и мандата на представителя на Община Априлци на общо събрание на Асоциацията по ВиК**

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

В Общинска администрация – гр. Априлци е получено писмо с Вх. № 367/26.02.2018 г. от Председателя на Асоциацията по ВиК на обособената територия, обслужвана от „ВиК“ АД Ловеч, с което свиква извънредно заседание на **04.04.2018 г.** от 11:00 часа. С писмото се предоставят Проект на дневен ред, по който ще се проведе заседанието, Актуалното разпределение на гласовете, Годишен отчет за дейността през 2017г. на Асоциацията по ВиК на обособената територия, обслужвана от „ВиК” АД-гр. Ловеч, Отчет за изпълнение на бюджета на Асоциацията по ВиК на обособената територия, обслужвана от „ВиК” АД Ловеч за 2017 г. и писмена обосновка към него и Бюджет за 2018 г. на Асоциацията по ВиК на обособената територия, обслужвана от „ВиК” АД-гр. Ловеч за 2017 г. и писмена обосновка към него.

Към настоящето предложение прилагам копие на писмо с Вх. № 367/26.02.2018 г. в Община Априлци и приложения към него.

Като изхождам от гореизложеното предлагам на Вашето внимание следния

**ПРОЕКТ ЗА РЕШЕНИЕ:**

На основание чл. 21,ал. 1, т. 15 и т. 23 от ЗМСМА, чл. 198е, ал. 1, ал. 3 и ал. 5 от Закона за водите и чл. 5, ал. 5 и ал. 6 от Правилника за организацията и дейността на Асоциацията по водоснабдяване и канализация, Общински съвет – гр. Априлци

**РЕШИ:**

1. Упълномощава Д-р Младен Пелов – Кмет на община Априлци да представлява Община Априлци за Мандат 2015–2019 г. в Асоциацията по ВиК на обособената територия, обслужвана от „ВиК“ АД Ловеч.
2. Представителя на Община Априлци – Д-р Младен Пелов – Кмет на община Априлци да изкаже съгласие по така предложения дневен ред, описан с писмо с Вх. № 367/26.02.2018 г.
3. Представителя на Община Априлци – Д-р Младен Пелов – Кмет на община Априлци да изкаже съгласие по т. 1 „Приемане на отчет за дейността на Асоциация на обособената територия, обслужвана от „ВиК“ АД-гр. Ловеч за 2017 г. от дневния ред, описан в писмо с Вх. № 367/26.02.2018 г.
4. Представителя на Община Априлци – Д-р Младен Пелов – Кмет на община Априлци да изкаже съгласие по т. 2 „Приемане на отчет за изпълнение на бюджета на Асоциация на обособената територия, обслужвана от „ВиК“ АД-гр. Ловеч за 2017 г. от дневния ред, описан в писмо с Вх. № 367/26.02.2018 г.
5. Представителя на Община Априлци – Д-р Младен Пелов – Кмет на община Априлци да изкаже съгласие по т. 3 „Приемане на бюджета на Асоциация на обособената територия, обслужвана от „ВиК“ АД-гр. Ловеч за 2018 г. от дневния ред, описан в писмо с Вх. № 367/26.02.2018 г.

**С уважение,**

**Д – Р МЛАДЕН ПЕЛОВ**

*Кмет на община Априлци*

Съгласували:

*Адв. Павлин Петков*

*Ваня Иванова – Секретар*